**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL SUTIKIMO REORGANIZUOTI LAZDIJŲ R. STEBULIŲ MOKYKLĄ, PRIJUNGIANT JĄ PRIE LAZDIJŲ R. ŠVENTEŽERIO MOKYKLOS**

2020 m. balandžio 15 d. Nr. 34-311

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 11 ir 12 punktais, Lazdijų rajono savivaldybės taryba nusprendžia:

1. Sutikti, kad biudžetinė įstaiga Lazdijų r. Stebulių mokykla iki 2020 m. rugpjūčio 31 d. būtų reorganizuota, prijungiant ją prie Lazdijų r. Šventežerio mokyklos, reorganizuojant į Lazdijų r. Šventežerio mokyklos Stebulių pradinio ugdymo skyrių.

2. Nustatyti, kad:

2.1. reorganizavimo tikslas – sudaryti prielaidas Lazdijų r. Stebulių mokyklos veiklą organizuoti kuo racionaliau naudojant administravimui skirtas lėšas ir kad optimaliausiais žmogiškaisiais, finansiniais bei materialiniais ištekliais būtų užtikrintas kokybiškas mokyklai priskirtų funkcijų ir uždavinių įgyvendinimas;

2.2. reorganizavimo būdas – prijungimas;

2.3. reorganizuojama biudžetinė įstaiga – Lazdijų r. Stebulių mokykla, kodas 190610748, adresas: Dzūkų g. 7, Stebulių k., 67471 Lazdijų r. sav.;

2.4. reorganizavime dalyvaujanti biudžetinė įstaiga – Lazdijų r. Šventežerio mokykla, kodas 190609436, adresas: Dusios g. 1, Šventežerio mstl., 67203 Lazdijų r. sav.;

2.5. po reorganizavimo veiksianti biudžetinė įstaiga – Lazdijų r. Šventežerio mokykla, kuri vykdys ikimokyklinio, priešmokyklinio, pradinio, pagrindinio ugdymo programas ir kitas švietimo programas su Lazdijų r. Šventežerio mokyklos Stebulių pradinio ugdymo skyriumi, kuris vykdys ikimokyklinio, priešmokyklinio, pradinio ugdymo programas;

2.6. funkcijos, kurias įgyvendins po reorganizavimo veiksianti biudžetinė įstaiga:

2.6.1. formuoja ir įgyvendina ugdymo turinį pagal Švietimo ir mokslo ministerijos patvirtintus bendruosius arba jų nustatyta tvarka suderintus individualius ugdymo planus, Bendrąsias programas ir išsilavinimo standartus, atsižvelgia į mokinių poreikių įvairovę, derindama ugdymo turinį, siūlydama ir taikydama skirtingus mokymo (-si) būdus ir tempą;

2.6.2. pradeda mokslo metus ir nustato jų trukmę Lietuvos Respublikos švietimo, mokslo ir sporto ministro nustatyta tvarka;

2.6.3. individualizuoja ir pritaiko ugdymo programas skirtingų gebėjimų mokiniams;

2.6.4. siūlo ir taiko įvairius mokymo (-si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

2.6.5. organizuoja neformalųjį švietimą, integruoja jį su bendruoju ugdymu;

2.6.6. organizuoja specialiųjų poreikių vaikų, integruotų į bendrojo ugdymo klases, ugdymą, teikia reikalingą specialiąją pagalbą;

2.6.7. sudaro mokiniams sveikas ir saugias ugdymosi sąlygas;

2.6.8. organizuoja pailgintos darbo dienos grupės darbą;

2.6.9. organizuoja ankstyvąjį, pagilintą, kryptingą dalykų bei specialųjį mokymą;

2.6.10. bendradarbiauja su rajono savivaldybės ugdymo įstaigomis;

2.6.11. inicijuoja socialinę paramą socialiai remtiniems mokyklos mokiniams;

2.6.12. kuria mokyklą kaip vietos bendruomenės kultūros židinį;

2.6.13. numato ir vykdo nusikalstamumo, narkotinių bei psichotropinių medžiagų vartojimo ir smurto prieš vaikus prevencijos priemones ir programas;

2.6.14. teikia specialiąją pedagoginę, socialinę, psichologinę pagalbą specialiųjų poreikių vaikams, vykdo mokinių sveikatos priežiūrą bei vaiko minimalios priežiūros priemones;

2.6.15. organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;

2.6.16. sudaro sąlygas darbuotojų profesiniam tobulėjimui;

2.6.17. dalyvauja įvairiose olimpiadose bei konkursuose, kituose renginiuose, kuriais siekiama mokinių integracijos ir socializacijos, komunikacinių gebėjimų vystymo, juos organizuoja;

2.6.18. viešai skelbia informaciją apie mokyklos veiklą teisės aktų nustatyta tvarka;

2.6.19. atlieka kitas įstatymų ir kitų teisės aktų nustatytas funkcijas;

2.7. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Lazdijų rajono savivaldybės taryba.

3. Įpareigoti:

3.1. Lazdijų r. Stebulių mokyklos direktoriaus pavaduotoją ugdymui, laikinai einantį mokyklos direktoriaus pareigas, o jo dėl ligos, komandiruotės, atostogų ar kitų objektyvių priežasčių nesant, – jį pavaduojantį asmenį, ir Lazdijų r. Šventežerio mokyklos direktorių, o jo dėl ligos, komandiruotės, atostogų ar kitų objektyvių priežasčių nesant, – jį pavaduojantį asmenį:

3.1.1. iki 2020 m. gegužės 15 d. Lietuvos Respublikos teisės aktų nustatyta tvarka parengti Lazdijų r. Stebulių mokyklos ir Lazdijų r. Šventežerio mokyklos reorganizavimo sąlygų aprašą ir apie mokyklų reorganizavimo sąlygų aprašo parengimą paskelbti vieną kartą viešai viename iš respublikinių dienraščių, VĮ Registrų centro leidžiamame elektroniniame leidinyje „Juridinių asmenų vieši pranešimai“, vietinėje spaudoje, Lazdijų r. Šventežerio mokyklos, Lazdijų r. Stebulių mokyklos interneto svetainėse ir apie tai raštu informuoti visus Lazdijų r. Stebulių mokyklos ir Lazdijų r. Šventežerio mokyklos kreditorius bei ne vėliau kaip pirmąją reorganizavimo sąlygų aprašo viešo paskelbimo dieną pateikti jį Juridinių asmenų registrui;

3.1.2. ne vėliau kaip iki 2020 m. birželio 1 d. reorganizavimo sąlygų aprašą bei parengtą Lazdijų r. Šventežerio mokyklos nuostatų projektą pateikti tvirtinti Lazdijų rajono savivaldybės tarybai;

3.1.3. iki 2020 m. birželio 1 d. Lietuvos Respublikos teisės aktų nustatyta tvarka kiekvienam Lazdijų r. Stebulių mokyklos mokiniui ir mokinio tėvams (globėjams, rūpintojams) raštu pranešti apie mokyklos reorganizavimą;

3.1.4. Juridinių asmenų registro nustatyta tvarka valstybės įmonės Registrų centro Alytaus filiale įregistruoti reorganizuojamų įstaigų teisinį statusą ,,reorganizuojama“ ir ,,dalyvaujanti reorganizavime“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

## 

## Savivaldybės merė Ausma Miškinienė

Auksė Stirbienė, tel. 8 612 97 403

**LAZDIJŲ RAJONO SAVIVALDYBĖS TARYBOS SPRENDIMO** **PROJEKTO** „**DĖL SUTIKIMO REORGANIZUOTI LAZDIJŲ R. STEBULIŲ MOKYKLĄ, PRIJUNGIANT JĄ PRIE LAZDIJŲ R. ŠVENTEŽERIO MOKYKLOS“**

**AIŠKINAMASIS RAŠTAS**

 2020-03-30

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 11 ir 12 punktais.

Lazdijų rajono savivaldybės taryba 2020 m. vasario 28 d. sprendimu Nr. 5TS-270 patvirtino Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“ naują redakciją. Vadovaujantis Lietuvos Respublikos biudžetinių įstaigų įstatymo 14 straipsniu, patvirtinus mokyklų tinklo pertvarkos planą, biudžetinių įstaigų reorganizavimo procedūros gali būti pradėtos vykdyti tik turint savivaldybės tarybos sutikimą reorganizuoti biudžetinę įstaigą.

Vykdant teisinį reglamentavimą, teikiamas savivaldybės tarybos sprendimo projektas, kurio tikslas – sutikti, kad savivaldybės biudžetinė įstaiga Lazdijų r. Stebulių mokykla iki 2020 m. rugpjūčio 31 d. būtų reorganizuota, prijungiant ją prie Lazdijų r. Šventežerio mokyklos ir pradėti mokyklos reorganizavimo procedūras.

Po reorganizavimo Lazdijų r. Stebulių mokykla taptų Lazdijų r. Šventežerio mokyklos Stebulių pradinio ugdymo skyriumi, vykdančiu ikimokyklinio, priešmokyklinio, pradinio ugdymo programas.

Taip pat šiuo projektu siūloma, priėmus sprendimą dėl sutikimo reorganizuoti mokyklą, įpareigoti reorganizavime dalyvaujančių mokyklų vadovus parengti biudžetinių įstaigų reorganizavimo sąlygų aprašą ir apie reorganizavimo sąlygų aprašo parengimą vieną kartą paskelbti viešai ir pranešti raštu visiems biudžetinės įstaigos kreditoriams bei ne vėliau kaip pirmą viešo paskelbimo apie jų parengimą dieną pateiktį jį Juridinių asmenų registrui. Apie mokyklos reorganizavimą kiekvieno mokinio tėvams (globėjams) raštu pranešti Lietuvos Respublikos teisės aktų nustatyta tvarka.

Priėmus šį projektą, sumažėtų mokyklų valdymo ir administravimo išlaidos.

Priėmus sprendimo projektą, numatomos šios neigiamos pasekmės: reorganizuojamoje Lazdijų r. Stebulių mokykloje neliks direktoriaus pareigybės ir mokykla nevykdys pagrindinio ugdymo programų, planuojama peržiūrėti mokyklos pareigybių sąrašą.

Parengtas sprendimo projektas neprieštarauja galiojantiems teisės aktams.

Dėl sprendimo projekto pasiūlymų ir pastabų negauta.

Sprendimo projektą parengė Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė